Otto Wagener

Otto Wagener (født 29. april 1888 i Durlach bei Karlsruhe i det tyske keiserrike, død 9. august 1971 i Chieming i Bayern i Vest-Tyskland) var en tysk generalmajor. Han var en av Adolf Hitlers nære, men senere «glemte», betrodde.Wagener var i begynnelsen av 1930-tallet Hitlers rådgiver i økonomiske spørsmål og år 1933 rikskommissær for økonomi.  


== Biografi ==
Wagener var sønn av en industrimann som var eier av en symaskinfabrikk. Han tok gymnaset i Karlsruhe, og etter abitur i begynte han på en kadettanstalt. Han havnet så i et infanteriregiment i den prøyssiske armé. Etter krigsskolen ble han løytnant i 1906. I 1914 ble han sendt til det prøyssiske Kriegsakademie. Under første verdenskrig kjempet han i Belgia og Frankrike. 
Etter krigen var han i Den tyske legion, og kjempet i 1919 i Lettland der han ble alvorlig såret. Han ble senere med i et frikorps og var med på Kappkuppet i 1920, hvoretter han ble arrestert.Han studerte så økonomi i Würzburg og Karlsruhe. Universitetet i Würzburg gav ham en æresdoktorgrad i 1924. Han klarte å utvide sin kunnskapshorisont med utenlandsreiser i 1924 og 1925. I 1929 meldte han seg inn i nazistpartiet NSDAP og i Sturmabteilung (SA), invitert til dette av en gammel freikorps-kamerat Franz Pfeffer von Salomon.Han fungerte som SA stabssjef fra oktober 1929 til desember 1930, og tok over effektiv kontroll over SA noen få måneder i kjølvannet av Stennesputschet frem til Ernst Röhm overtok som stabssjef tidlig i januar 1931.  I januar 1931 ledet Wagener NSDAPs politisk-økonomiske avdeling, og i september 1932 ble han utnevnt til Hitlers personlige økonomiske rådgiver. Hitler utnevnte ham til rikskommissær for økonomi fra april til juni 1933. Det var egentlig i slutten av 1930 og tidlig i 1931 at Wagener fikk satt sitt merke på nasjonalsosialistisk økonomisk tenkning.Han var medlem av Riksdagen fra 1933 til 1938.
Etter de lange knivers natt ble han satt i forvaring, men ble etter en tid sluppet fri og rehabilitert (av nazistene). Han gikk etterhvert tilbake til de væpnede styrker (han hadde under første verdenskrig blant annet vært tilknyttet generalstaben), og overgav seg og sine styrker til britene i Hellas ved slutten av andre verdenskrig.


== Erindringer ==
Mens han satt i britisk krigsfangenskap skrev han i 1946 Hitler aus nächster Nähe. Aufzeichnungen eines Vertrauten 1929−1932. Dette var erindringer fra NSDAPs tidlige historie og ble utgitt i 1978 av historikeren Henry Ashby Turner, syv år etter Wageners død. Hans memoarer benyttes i noen grad av historikere som skriver om nazismen.


== Referanser ==


== Tidlige skrifter ==
Von der Heimat geächtet. Belser, Stuttgart 1920.
Grundlagen und Ziele der nationalsozialistischen Wirtschaftspolitik. Eher, München 1932
Nationalsozialistische Wirtschaftsauffassung und berufsständischer Aufbau. Wirtschaftspolitischer Verlag, Berlin 1933.


== Litteratur ==
Das Personenlexikon zum Dritten Reich (tysk). Frankfurt am Main: Fischer Taschenbuch Verlag. 2007. s. 648. ISBN 978-3-596-16048-8. 
Ernst Klee: Persilscheine und falsche Pässe. Wie die Kirchen den Nazis halfen. Fischer-Taschenbuch-Verlag, Frankfurt 1992, ISBN 3-596-10956-6.
Herrmann A. L. Degener: Wer ist Wer? Berlin 1935.
Joachim Lilla: Statisten in Uniform. Düsseldorf 2004.
Daniela Kahn: Die Steuerung der Wirtschaft durch Recht im nationalsozialistischen Deutschland. Frankfurt 2006.
Henry Ashby Turner: Otto Wagener: Der vergessene Vertraute Hitlers. In: R. Smelser et al.: Die braune Elite II. Darmstadt 1993.
Henry Ashby Turner (Hrsg.): Hitler aus nächster Nähe. Aufzeichnungen eines Vertrauten 1929-1932. Ullstein, Berlin 1978, ISBN 3-550-07351-8. Mit einer Einleitung und Kommentaren Turners.
Evans, Richard J. (2004). The Coming of the Third Reich. Penguin. ISBN 1-59420-004-1. 
Fellgiebel, Walther-Peer (2000) [1986]. Die Träger des Ritterkreuzes des Eisernen Kreuzes 1939–1945 — Die Inhaber der höchsten Auszeichnung des Zweiten Weltkrieges aller Wehrmachtteile (tysk). Friedberg, Germany: Podzun-Pallas. ISBN 978-3-7909-0284-6. 
Kershaw, Ian (1999). Hitler 1889–1936: Hubris. New York: W. W. Norton & Company. ISBN 0-393-04671-0. 
Lambert, Angela (2007). The Lost Life of Eva Braun. Macmillan. ISBN 0-312-36654-X. 
Miller, Michael (2015). Leaders Of The Storm Troops Volume 1. England: Helion & Company. ISBN 978-1-909982-87-1. 
Patch, William L. (1985). The Christian Trade Unions in the Weimar Republic, 1918-1933: The Failure of Corporate Pluralism (illustrated edition). Yale University Press. ISBN 0-300-03328-1. 
Scherzer, Veit (2007). Die Ritterkreuzträger 1939–1945 Die Inhaber des Ritterkreuzes des Eisernen Kreuzes 1939 von Heer, Luftwaffe, Kriegsmarine, Waffen-SS, Volkssturm sowie mit Deutschland verbündeter Streitkräfte nach den Unterlagen des Bundesarchives (tysk). Jena, Germany: Scherzers Militaer-Verlag. ISBN 978-3-938845-17-2.